મલ્હાવરાવની આ હારથી પાડોશી રાજાઓનું મનોબળ વધી ગયું. થોડાક દિવસો પછી બીજા પાડોશી રાજાઓએ પણ મલ્હાવરાવ પર ચઢાઈ કરી. આ પરિસ્થિતિ માટે મહારાજા મલ્હાવરાવ બિલકુલ તૈયાર ન હતા. તેઓ પોતાનો જીવ બચાવવા ભાગ્યા. નજીકની માલજી ભગતની જગ્યામાં ગુફામાં એમણે આશરો લીધો. જગ્યાના મહંતે આશરો આપતાં મલ્હાવરાવે બધી વાત માંડીને કહી. મહંતે એમને સાંત્વન આપતાં કહ્યું, ‘મહારાજા, આપના પાડોશી રાજવીઓ આપના દુશ્મન નથી.’